Archiw zhubjenych wsow a cyrkwinski centrum wobstejitej dźesać lět
Rogow (HA/SN). Wot lěta 1924 su w Hornjej a Delnjej Łužicy wjac hač 135 wsow a wjesnych dźělow – zwjetša serbskich – wuhla dla wotbagrowali. Něhdźe 25 000 ludźi zhubi tak swoju domiznu. Tónle wažny dźěl łužiskich a předewšěm serbskich stawiznow předstajeja w stajnymaj wustajeńcomaj w nowym Rogowje. Wjac hač 300 wobydlerjow je we wjesnym dźělu wokrjesneho města Baršća nowu domiznu namakało, po tym zo bě jasne, zo Rogow w lětach 2004 do 2006 Janšojskeje jamy dla wotbagruja.
Poskitk koparskim sudnikamDrježdźanski koparski zwjazk přewjedźe wutoru, 8. nowembra, w 19 hodź. w Drježdźanach (Gerhart-Potthoff-Bau 81, Hettnerstr. 3) zhromadźiznu za koparskich sudnikow. Na njej smědźa so tež sudnicy Zapadołužiskeho koparskeho zwjazka wobdźělić a sej hodźiny za podlěšenje licency přiličić dać. Přednošować budźe profisudnik Sascha Stegemann. Přizamknje so podijowa diskusija wo poměrje sudnika k hrajerjam ze Saschu Stegemannom z koparjom Dynama Stefanom Kutschku a ze sportowym reporterom Ronnyjom Maiwaldom.Volleyballistki doma hrajaPančičanske volleyballistki změja njedźelu we wokrjesnej klasy-stafla sewjer swój prěni domjacy hrajny dźeń w sezonje. W 10 hodź. nastupja w sportowni Šule Ćišinskeho ST Marijina hwězda II přećiwo Marijinej hwězdźe III, wot 11 hodź. ST Marijina hwězda III přećiwo MSV Budyšinej 04 III a wot 12 hodź. Marijina hwězda II přećiwo MSV Budyšinej 04 III.ARD/ZDF-turněr
Nowa prezidentka Zwjazkoweje rady, ministerska prezidentka Porynsko-Pfalcy Malu Dreyer (SPD), je dźensa do posedźenja gremija w Berlinje wot swojeho předchadnika, sakskeho ministerskeho prezidenta Stanisława Tilicha (CDU), kwěćel dóstała. Tilich bě minjene lěto zastojnstwo prezidenta wukonjał. Foto: dpa/Soeren Stache
Předstaja knihuBudyšin. Knihu „Lausitzer Fotografien – Wobrazy z Łužicy 1957–1990“ předstajitaj awtor Gerald Große a wudawaćel Jürgen Maćij štwórtk, 10. nowembra, w 19.30 hodź. w Budyskej Smolerjec kniharni. Wobrazowy zwjazk zaběra so ze skutkowanjom Geralda Großy w jeho łužiskej domiznje a pokazuje, kak fotograf tež změny a napřećiwki wušiknje do swojich motiwow zapřijima. Zajimcy su wutrobnje přeprošeni.Wjesela so na serbske dźiwadłoDrježdźany. W mjenje Budyskeho Němsko-Serbskeho ludoweho dźiwadła přeproša Drježdźanske towarstwo Stup dale zajimcow na serbskorěčne předstajenje. Jutře, 5. nowembra, w 19.30 hodź. pokaza NSLDź „Do dźěła zdar!“ ze simultanym přełožkom do němčiny, a to na Sakskich krajnych jewišćach, Mišnjanska dróha 152 w Radebeulu.Dohlad do proby chóra dóstaćBudyšin. Štóž chce wědźeć, kak wšědny dźeń w chórje wotběži, ma składnosć k tomu, a to njedźelu w 16 hodź. na žurli Serbskeho ludoweho ansambla. W tamnišej kofejowni poskića hižo wot 15 hodź. kofej a tykanc.Wola now ...
Tójšto ludźi nastaja so dźensa do Budyskeho tachantstwa, zo bychu tam Handrijej Njekej z wutroby gratulowali a wjele zboža k dźensnišim 64. narodninam wupřeli. Hačrunjež drje bu hižo kónc septembra wot generalneho wikara Andreasa Kutschki, tachantskeho fararja Wita Sćapana a z dźaknym listom biskopa Heinricha Timmereversa na wuměnk rozžohnowany, nima jubilar přichodnje wotpohlad ruce do klina złožić. Swoju dotalnu słužbu chce woblubowany serbski zwóńk čestnohamtsce swěru dale wukonjeć.
Něhdźe 150 ludźi je so wčera wječor na koncerće za solidaritu na Budyskich Žitnych wikach zešło. Po nowych podawkach mjez požadarjemi azyla a prawicarjemi starosća so mnozy wobydlerjo tuchwilneje atmosfery w sprjewinym měsće dla. Z koncertom Drježdźanskeje skupiny Banda Internationale chcychu znowa znamjo měrliweje mjezsobnosće a tolerancy sadźić. Policija bě sylnje zasadźena. Mjeńše skupiny spytachu zarjadowanje mylić, přiwšěm wosta měrne. Foto: Christian Essler
Regina Šołćina z Konjec poby tydźenja na zarjadowanju k 15. róčnicy šulskeho zběžka w Chrósćicach a so wupraja:Zajimcy a sympatizanća kaž tež wojowarjo wo tehdyšu dobru wěc běchu přišli nadźijejo so, někajke, hdyž tež snadne, pozitiwne rezultaty našeho tehdyšeho boja směć sobu domoj wzać. Nažel pak dyrbjach zwěsćić, zo njejsu zamołwići trěbne wučby z tehdyšeje wopačneje a zahubneje šulskeje politiki sćahnyli – nastupajo šulski zakoń woni na blaku teptaja, hrajkajo sej z paragrafami a artiklemi. Smy drje tehdy stratu poćerpjeli, ale přiwšěm docpěli, zo njejsu wšitke serbske šule zawrěli a jedyn wulki šulski „silo“ něhdźe na zelenu łuku stajili!
Marko WjeńkaWidźiće to tež tak? Smy žiwi w chětro wichorojtych časach, w kotrychž so nimale wšědnje hranicy překročeja, w pozitiwnym kaž tež w negatiwnym zmysle. Měnju podawki, kotrež njeby sej před lětami hišće nichtó tak předstajić móhł: Pozitiwnje smy na wědomje brali, zo je so bamž Franciskus wosobinsce na zahajenju swjedźenskeho lěta k 500. róčnicy reformacije wobdźělił, potajkim runje toho hibanja, kotrež bě jeho zastojnstwo něhdy wotstronić chcyło. To drje wjace dołho njetraje, zo so katolscy a ewangelscy wěriwi skónčnje dojednaja, kak to ze zhromadnej eucharistiju zrjaduja.Su pak tež podawki, na kotrež z wěstej starosću zhladuju: Štó by sej myslił, zo ma politiska strona AfD, kotraž hakle něšto lět eksistuje, mjeztym wjace hač 20 procentow wolerjow w Sakskej. A nichtó njewě, hač so podźěl hač k přichodnym wólbam hišće njepowjetši. USA dožiwjamy wólbny bój Donalda Trumpa, kiž so do najnišich hranicow čłowjeskeje přistojnosće wohlada. ...
Sobudźěłaćerki Rěčneho centruma WITAJ Michaela Hrjehorjowa a Manuela Smolina z Budyšina kaž tež Katrin Šwjelina z Choćebuza přebywachu wot wutory hač do dźensnišeho w danskim Sønderborgu. Zwjazk němskich Sewjeroschleswigčanow bě je we wobłuku tam wotměwaceho so Serbskeho lěta přeprosył.Sønderborg (SN/CoR). Rěčne koncepty za wobchowanje a dalewuwiće serbšćiny w Delnjej a Hornjej Łužicy su tři sobudźěłaćerki RCW zawčerawšim něhdźe 30 přisłušnikam němskeje mjeńšiny w Danskej předstajili. Wuměna nazhonjenjow steješe po tym w srjedźišću rozmołwy, hdźež su tež na rozdźělne wuměnjenja na šulskim, politiskim a financnym polu pokazali.
Pólske knježerstwo chcyło dopokazy za ruski atentat na swoje lětadłoWaršawa. Plany pólskeho knježerstwa, wšitke w rowach pochowane wopory lětadłoweje katastrofy pola Smolenska ekshuměrować a znowa přepytować dać, zbudźa mjez přiwuznymi a w medijach kraja razne reakcije. Knježerstwo chcyło po tutym puću dopokazać, zo njebě katastrofa njezbožo, ale ruski bombowy atentat. Dnja 10. apryla 2010 bě mašina z te- hdyšim prezidentom Lechom Kaczyńskim a 95 dalšimi wosobinami pólskeho towaršnostneho žiwjenja při pospyće, w ruskim Smolensku přizemić, znjezbožiła. Nichtó njeje tehdy přežiwił. Bjezposrědnje po wólbnym dobyću 2015 je nawoda narodnokonserwatiwneje strony Prawo a sprawnosć Jarosław Kaczyński, bratr znjezboženeho prezidenta, nowe přepytowanja připowědźił.
Na Budyskim Tuchorju rozžohnowachu so dźensa popołdnju swójbni, přećeljo, Domowinjenjo, bywši kolegojo a bywše koleginy z wjelelětnej sekretarku w zwjazkowym sekretariaće narodneje organizacije Lizku Grósowej. Po žarowanskej swjatočnosći, na kotrejž hódnoćeše rěčnik Lotar Koban žiwjenje a powołanske skutkowanje njeboćičkeje, bu jeje popjelnica na znatym Budyskim pohrjebnišću pochowana.
szl_Latn szl_Latn szl_Latn ces_Latn szl_Latn slk_Latn szl_Latn ces_Latn ces_Latn szl_Latn szl_Latn slv_Latn